CELEX: C2006/224/102
Language: lt
Date: 2006-09-16 00:00:00
Title: Byla T-193/06 2006 m. liepos 12 d. pareikštas ieškinys byloje Télévision Française 1 prieš Komisiją

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/48
            
         2006 m. liepos 12 d. pareikštas ieškinys byloje Télévision Française 1 prieš Komisiją
   
   (Byla T-193/06)
   (2006/C 224/102)
   Proceso kalba: prancūzų
   Šalys
   
      Ieškovė: Télévision Française 1 (Bulonė, Prancūzija), atstovaujama advokatų J.-P. Hordies ir C. Smits
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti ieškinį priimtinu ir pagrįstu;
            
         
               —
            
            
               Panaikinti 2006 m. kovo 22 d. Komisijos priimtą sprendimą dėl pagalbos schemų kinui ir audiovizualiniam menui;
            
         
               —
            
            
               Priimti sprendimą dėl bylinėjimosi išlaidų.
            
         Ieškinio pagrindai ir pagrindiniai argumentai
   2001 m. spalio 3 d. ieškovė pateikė Komisijai du skundus, kuriuose ji prašė pripažinti, kad pagalbos schemų kinui ir audiovizualiniam menui Prancūzijoje pakeitimai yra neteisėta valstybės pagalba, nes buvo suteikta pažeidžiant EB 88 straipsnio 3 dalį ir, bet kuriuo atveju, valstybės pagalba yra nesuderinama su bendrąja rinka.
   2006 m. kovo 22 d. sprendimu C(2006)832 galutinis (Valstybės pagalba NN 84/2004 ir N 95/2004 — Prancūzija, pagalbos schemos kinui ir audiovizualiniam menui), taikydama EB 87 straipsnio 3 dalies c ir d punktus Komisija pripažino suderinamomis su bendrąja rinka Prancūzijoje įtvirtintas paramos schemas filmų ir garso bei vaizdo medžiagos gamybai. Tai yra šiame ieškinyje ginčijamas sprendimas.
   Grįsdama savo reikalavimus, ieškovė nurodo tris pagrindus.
   Pirmuoju pagrindu ji teigia, kad Komisija pažeidė esminius procedūrinius reikalavimus, nes ginčijamame sprendime nepakankamai pagrįstas parafiskalinių mokesčių pobūdis, televizijos transliuotojams nustatytos pareigos investuoti pobūdis ir kitų ieškovės ginčijamų valstybės pagalbos priemonių suderinamumas su bendrąja rinka.
   Antruoju pagrindu ieškovė teigia, kad Komisija padarė ir akivaizdžių valstybinių išteklių sąvokos vertinimo klaidų laikydama, kad privalomų užsakymų sistema nėra valstybinių išteklių perleidimas EB 87 straipsnio 1 dalies prasme.
   Trečiuoju ieškovės nurodytu pagrindu teigiama, kad Komisija pažeidė EB 87 straipsnio 3 dalies d punktą, nes ginčijamame sprendime padaryta akivaizdi sąvokos „pagalba, skirta kultūrai remti“ vertinimo klaida.